Adityawarman

Adityawarman adolah palanjuik dari Dinasti Mauli panguaso Karajaan Malayu nan sabalunnyo baibu kota di Dharmasraya. Manuruik manuskrip palewaannyo, Adityawarman manjadi panguaso di Malayapura atau Kanakamedini pado taun 1347 nan bagala Maharajadiraja Srīmat Srī Udayādityawarma Pratāpaparākrama Rājendra Maulimāli Warmadewa, nan di kudian ari ibu kota dari karajaan ko pindah ka daerah darek Minangkabau, iolah Pagaruyuang, Tanah Data.Kern, J.H.C., (1907), De wij-inscriptie op het Amoghapāça-beeld van Padang Candi(Batang Hari-districten); 1269 Çaka, Tijdschrift voor Indische Taal-, Land-, en Volkenkunde.

 Asa usua 
Manuruik Batu basurek Kuburajo,Kern, J.H.C., (1913), Grafsteenopschrift van Koeboer Radja, Bijdragen tot de Taal-, Land- en Volkenkunde van Nederlands-Indië, p. 401–404. Adityawarman adolah puto dari Adwayawarman. Akan tetapi, dalam Batu basurek Bukit Gombak disabuikkan bahasonyo Adityawarman adolah puto dari Adwayadwaja.Djafar, Hasan, (1992), Prasasti-Prasasti Masa Kerajaan Melayu Kuno dan Permasalahannya, Seminar Sejarah Melayu Kuno, Jambi, 7-8 Desember 1992. Jambi: Pemerintah Daerah Tingkat I Jambi bekerjasama dengan Kantor Wilayah Departemen Pendidikan dan Kebudayaan Jambi. Namo iko saroman jo namo salah saurang pajabaik pantiang Karajaan Singasari (Rakryān Mahāmantri Dyah Adwayabrahma) nan pado taun 1286 maanta Arca Amoghapasa untuak dipaek di Dharmasraya sabagai hadiah dari Raja Singasari Kertanagara ka bakeh Rajo Malayu Srimat Tribhuwanaraja Mauli Warmadewa.

Adityawarman dalam PararatonMangkudimedja, R.M., (1979), Serat Pararaton. Alih aksara dan alih bahasa Hardjana HP. Jakarta, Departemen P dan K, Proyek Penerbitan Buku Sastra Indonesia dan Daerah. dan Kidung Panji Wijayakrama disabuik jo namo Tuhan Janaka nan bagala Mantrolot Warmadewa. Mandehnyo banamo Dara Jingga puti Karajaan Malayu di Dharmasraya. Dara Jingga basamo adiaknyo Dara Petak ikuik basamo tim Ekspedisi Pamalayu nan baliak ka Jawa pado taun 1293. Ahli waris Kertanagara nan banamo Raden Wijaya maambiak Dara Petak sabagai paramasuri dan bahasonyo Dara Jingga sira alaki dewa, yaitu balaki ka saurang “dewa” (bangsawan).

 Peran di Majapahit 
Manuruik sabagian sijarawan Adityawarman dilahiaan jo digadangan di MajapahitHardjowardojo, R. Pitono, (1966), Adityawarman, Sebuah Studi tentang Tokoh Nasional dari Abad XIV, Djakarta: Bhratara.Slamet Muljana, (2005), Runtuhnya Kerajaan Hindu-Jawa dan Timbulnya Negara-negara Islam di Nusantara, Yogyakarta: LKiS, ISBN 979-98451-16-3 pado masa pamarentahan Raden Wijaya (1294–1309). Manuruik Pararaton, rajo kaduo Majapahit, yaitu Jayanagara, adolah putra Raden Wijaya nan lahia dari Dara Petak. Dengan demikian, hubungan antaro Adityawarman jo Jayanagara adolah saudara sepupu sasamo cucu rajo Malayu dari Karajaan Dharmasraya. Dari versi lain, mereka disabuikan juo saudara saayah sasamo anak Raden Wijaya alias Kertarajasa Jayawardana.

Dengan hubungan kakaluargaan nan baitu dakek, mako katiko Jayanagara manjadi rajo, Adityawarman dikirim sabagai duta besar Majapahit untuak Tiongkok salamo duo kali yaitu pado taun 1325 dan 1332. Dalam kronik Dinasti Yuan, inyo disabuik dengan namo Sengk'ia-lie-yu-lan. Pangiriman utusan iko manunjuakan adonyo usaho pardamaian antaro Majapahit dengan bangsa Mongol, sasudah tajadinyo parsalisihan jo paparangan pado maso Singhasari dan zaman Raden Wijaya.

 Kontroversi 
 Identifikasi jo Arya Damar 
Arya Damar adolah tokoh dalam Kidung Pamacangah dan Babad Arya Tabanan, yaitu sabagai Bupati Palembang nan bajaso mambantu Gajah Mada manaklukan Bali pado taun 1343. Di dalam Babad Arya Tabanan, dicaritoan bahasonyo Arya Damar adolah katurunan bangsawan (wangsa ksatria, bahasa Bali: arya) nan barasa dari Kediri.Darta, A.A. Gde, A.A. Gde Geriya, A.A. Gde Alit Geria, (1996), Babad Arya Tabanan dan Ratu Tabanan, Denpasar: Upada Sastra. Sijarawan Prof. C.C. Berg manganggapnyo identik jo Adityawarman.Berg, C.C., (1985), Penulisan Sejarah Jawa, (terj.), Jakarta: Bhratara.

 Identifikasi jo Akarendrawarman 
Manuruik analisis sumber primer takah Desawarnana, Pararaton, jo batu-batu basurek di Jawa Timur maupun di Sumatera Barat, Profesor Uli Kozokhttp://www.mediaindonesia.com  Asal Usul Raja Adityawarman  (diakses pada 11 Juli 2010)us.detiknews.com Sejarah Adityawarman  (diakses pada 11 Juli 2010) maraguan kalau Adityawarman putra langsuang Dara Jingga. Dalam Desawarnana dikatoan bahasonyo Dara Jingga malahiaan anak nan kudian hari manjadi rajo di Malayu. Dara Jingga tibo di Jawa pado taun 1292, dan batu basurek Adityawarman patamo bertarikh 1347. Manuruik Kozok, putra Dara Jingga bukan Adityawarman malainkan pandahulunyo, barangkali Akarendrawarman.
200 px|jmpl|kiri|Batu basurek Bukit Gombak

 Hubungan jo Karajaan Pagaruyuang 
Dari babarapo batu basurek paninggalan Adityawarman, memang alun ado basobok kato-kato Pagaruyung, baitu pulo tambo nan ado pado masyarakaik juo indak sacaro jaleh manyabuikan namo dari raja mereka, dalam hal iko namo Adityawarman itu surang. Namun, nan pasti Adityawarman memang manjadi rajo di wilayah Pagaruyuang, dari salah ciek batu basureknyo manyabuikan bahasonyo inyo sabagai Suravasawan atau Tuan Surawasa. Surawasa baubah tutua manjadi Suruaso, sabuah nagari nan basampadanan jo Nagari Pagaruyuang kini.

 Pamarentahan Malayapura 
Saudah mamindahan pusek pamarentahan ka daerah padalaman Minang, Adityawarman manyusun sistem pamarentahannyo mirip jo sistem pamarentahan nan ada di MajapahitA Dt. Batuah & A Dt. Madjoindo, (1959), Tambo Minangkabau dan Adatnya, Jakarta: Balai Pustaka. pado masa itu dan manyasuaiannyo jo karakter dan struktur kakuasaan Karajaan Dharmasraya jo Sriwijaya nan pernah ado pado masyarakaik satampek. Di ma ibu kota diparentah sacaro langsuang dek Raja, samantaro daerah pandukuang tetap diparentah dek datuk satampekMuljana, Slamet, (2006), Sriwijaya, Yogyakarta: LKIS, ISBN 979-8451-62-7..

Parbandingan sistem pamarentahan di Majapahit jo sistem pamarentahan Adityawarman:

Sistem Pamarentahan MajapahitSistem Pamarentahan MalayapuraMahamantri Katrini (Tigo Mahamentri)
 Mahamantri Hino 
 Mahamantri Sirikan 
 Mahamantri HaluRajo Tigo Selo (Tigo Rajo Basamo)
 Rajo Alam 
 Rajo Adat
 Rajo IbadatCatur Rakryan (Ampek Panguaso)
 Rakryan Demung 
 Rakryan Kanuruhun 
 Rakryan Rangga
 Rakryan TemenggungBasa Ampek Balai (Ampek Menteri Utamo)
 Bandaro 
 Makhudum
 Indomo
 Tuan GadangDuo Dharmadhyaksa Tujuah Upapati 
Tujuah Upapati:
 Pamegat Tirwan
 Pamegat Manghuri 
 Pamegat Kandamuhi 
 Pamegat Pamwatan
 Pamegat Jambi
 Pamegat Kandangan Tuha
 Pamegat Kandangan RareRajo Duo Selo Langgam Nan Tujuah
Langgam Nan Tujuah
 Pamuncak Koto Piliang
 Perdamaian Koto Piliang
 Pasak Kungkuang Koto Piliang 
 Harimau Campo Koto Piliang
 Camin Taruih Koto Piliang
 Cumati Koto Piliang
 Gajah Tongga Koto Piliang Panca ri Wilatikta (Limo Urang Kapercayaan)
 Rakryan Mapatih (Gajah Mada)
 Rakryan Demung 
 Rakryan Kanuruhun 
 Rakryan Rangga
 Rakryan Temenggung Mancanagara Rantau

 Silsilah Adityawarman 
Di bawah iko adolah salisilah Adityawarman.

 Rujuakan 

 Caliak pulo 
 Karajaan Pagaruyuang
 Karajaan Dharmasraya
 Karajaan Sriwijaya
 Karajaan Singhasari
 Karajaan Majapahit

Kategori:Karajaan Dharmasraya
Kategori:Karajaan Pagaruyuang
Kategori:Minangkabau
Kategori:Tokoh Buddhis
Kategori:Tokoh Minangkabau